Medeikiai

Medeikiai on küla Leedus Biržai rajoonis Parovėja vallas. Küla asub merepinnast 50 meetri kõrgusel, valla keskusest Parovėjast 3 kilomeetrit põhjas ja rajooni keskusest Biržaist 10 kilomeetrit kirdes. 2001. aastal oli külas 656 elanikku.

Medeikiais on põhikool, seltsimaja ja postkontor. Külas on meierei.

Küla järgi on nimetatud Volhovi lademe Medeikiai kihistu.LIETUVOS SILŪRO, ORDOVIKO, KAMBRO, EDIAKARO SISTEMŲ STRATIGRAFINĖ KLASIFIKACIJA, 2015, lk. 43

 Ajalugu 

Medeikiaid on kirjalikes allikates esmamainitud 1611. aastal, mil see kuulus Parovėja karjamõisale ja seal asus kõrts. Jaanuariülestõusu ajal osalesid kohalikud väed Zygmunt Sierakowski ja Bolesław Kajetan Kolyszko juhtimisel Biržai lahingus. 

1904. aastal avati külas kool, kus 1918. aastal hakati õpet andma leedu keeles. 1938. aastal rajati meierei. Nõukogude perioodil oli küla kohaliku kolhoosi keskasulaks.Medeikiai. Visuotinė lietuvių enciklopedija, Kd. XIV (Magdalena-México). – Vilnius: Mokslo ir enciklopedijų leidybos institutas, 2008. 550 lk.

 Tuntud elanikke 
Jonas Tatoris – Leedu arhitektuuriloolane
Vaidotas Spudas – Leedu luuletaja

 Viited 

 Välislingid 

Küla portaalis vietoves.Lt

Kategooria:Leedu külad
Kategooria:Biržai rajoon